আকারমাত্রিক পদ্ধতি বাংলা গানের জন্য একমাত্র প্রচলিত  স্বরলিপি যা জ্যোতিরিন্দ্রনাথ থেকে উদ্ভুত। তিনিই সর্বপ্রথম ১৮৬৭ সালের ৫ জানুয়ারি কলকাতার জোড়াসাঁকোর মঞ্চে রামনারায়ণ তর্করত্ন রচিত নব-নাটক-এর অভিনয় উপলক্ষে বাংলা রঙ্গমঞ্চে দেশিবিদেশি সুর সমন্বয়ে  অর্কেস্ট্রা সৃষ্টি করেন। এরপর থেকেই বাংলা গান এর আধুনিকীকরণে বিদেশি বহু বাদ্যযন্ত্রের ব্যবহার বাংলার আধুনিক গানে দেখা যায়। বিদেশি বাদ্যযন্ত্র ও গানের সুর ব্যবহার রবীন্দ্রনাথ ও দ্বিজেন্দ্রলালের গানের মাধ্যমে প্রথম পরীক্ষা নিরীক্ষার মাধ্যমে স্বার্থক প্রমাণ পাওয়া যায়। তৎকালীন আধুনিক বাংলা গানের পরিবর্তন ও বিবর্তন এর জন্য ঐতিহাসিক ও সামাজিক অবস্থার প্রেক্ষাপটে একটি সাঙ্গীতিক নবজাগরণের সৃষ্টি হয়েছিল। সে পথ ধরে রচিত হয়েছিল আধুনিক গীতশৈলীর রূপকার পঞ্চগীতিকবিদের (রবীন্দ্র, দ্বিজেন্দ্র, রজনী, অতুল, নজরুল) যুগ। এ ক্ষেত্রে রবীন্দ্রনাথ ছিলেন একটি স্তম্ভস্বরূপ। সঙ্গীতের বিভিন্ন ধারার প্রয়োগে এবং নিত্যনতুন সাঙ্গীতিক রূপ উদ্ভাবনে তাঁর প্রজ্ঞা বাংলার সঙ্গীতজগৎকে ভাস্বর করে রেখেছে। রবীন্দ্রনাথের প্রথম আধুনিক গানের ধ্রুপদের স্থায়ী, অন্তরা, সঞ্চারী, আভোগ গানের চারটি ভাগ সৃষ্টি করেন। যা পরবর্তীকালে আধুনিক গানের গঠনধারায় ব্যবহৃত হয়।  ধ্রুপদ,  খেয়াল, টপ্পা,  বাউল, কীর্তন প্রভৃতি ধারা রবীন্দ্ররচনায় নবরূপ লাভ করে। রবীন্দ্রসঙ্গীত মূলত মার্গসঙ্গীত ও দেশিসঙ্গীতের মিলনে এক অপূর্ব সঙ্গীতশিল্প, যা পরবর্তীকালে আধুনিক গানের পথকে সুদূরপ্রসারী করেছে।

আধুনিক গানের ইতিহাস
আধুনিক বাংলা গানের বৈশিষ্ট্য
আধুনিক গানের গায়ক
আধুনিক গানে বিদেশি সুর